Diari Oficial de la Generalitat Valenciana


Sumari del DOGV 4009, del 29-05-2001 (2001/4923)

ORDRE de 19 d'abril de 2001, de la Conselleria de Cultura i Educació, per la qual es modifica el catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4009

Data del DOGV
:   29-05-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/4923


Data del document
:   19-04-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * qualificació del personal
    * ensenyament primari
    * ensenyament públic
    * educació especial
    * educació preescolar
    * personal docent

ORDRE de 19 d'abril de 2001, de la Conselleria de Cultura i Educació, per la qual es modifica el catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana. [2001/X4923]
  
L'Ordre de 10 de gener de 1997 (DOGV núm. 2.915, de 24 de gener), de la Conselleria de Cultura, Educació i Ciència, establix les plantilles tipus de les escoles d'Educació Infantil (segon cicle) i col·legis d'Educació Primària públics, de titularitat de la Generalitat Valenciana.
  
L'Ordre de 17 de març de 2000 (DOGV núm. 3.718, de 28 de març), de la Conselleria de Cultura, Educació i Ciència, actualitzà el catàleg de llocs de treball dels centres públics d'Educació Infantil (segon cicle), Educació Primària i Educació Especial, de titularitat de la Generalitat Valenciana y, posteriorment, l'Ordre de 17 de maig de 2000 (DOGV núm. 3.760, de 30 de maig), de la Conselleria de Cultura, Educació i Ciència, va modificar parcialment l'Ordre de 17 de març de 2000, esmentada anteriorment.
  
L'Ordre de 26 de febrer de 2001 (DOGV núm. 3.961 de 16 de març), de la Conselleria de Cultura i Educació, modifica el catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana.
  
Com a conseqüència de la publicació de l'Ordre de 17 d'abril de 2001, de la Conselleria de Cultura i Educació per la qual es modifica el catàleg d'unitats, la denominació i altres aspectes de determinats centres públics d'Educació Infantil (segon cicle), Educació Primària i Educació Especial, de titularitat de la Generalitat Valenciana, i de la revisió, com a conseqüència de determinats informes sobre planificació educativa, de la ja esmentada Ordre de 26 de febrer de 2001, de la Conselleria de Cultura i Educació, per la qual es modifica el catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
El catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana que han tingut alguna modificació respecte al curs anterior i que romandrà vigent a partir de l'inici del curs escolar 2001/2002 és el que s'especifica en l'annex de la present ordre.
  
DISPOSICIONS ADDICIONALS
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIÓ DEROGATÒRIA
  
Queda derogada l'Ordre de 26 de febrer de 2001, de la Conselleria de Cultura i Educació (DOGV núm. 3.521, de 16 de març), per la qual es modifica el catàleg de llocs de treball docents dels centres docents públics d'Educació Infantil (segon cicle), Educació Primària i Educació Especial, de titularitat de la Generalitat Valenciana
  
DISPOSICIONS FINALS
  
Primera
  
Autoritze la Direcció General de Personal perquè, mitjançant la corresponent resolució, puga modificar la relació de llocs de treball d'aquells centres en els quals no s'haja produït cap modificació en les seues unitats però resulte necessari com a conseqüència de l'anàlisi de les seues dades d'escolarització.
  
Segona
  
Autoritze la Direcció General de Règim Econòmic i la Direcció General de Personal perquè, en l'àmbit de les seues respectives competències, adopten les mesures que calguen per a l'execució del que es disposa en esta ordre.
  
Tercera
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els efectes s'entendran referits a partir de l'inici del curs escolar 2001/2002.
  
Quara
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició, o bé plantejar directament recurs contenciós administratiu en els terminis i davant els òrgans que s'indiquen tot seguit:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 19 d'abril de 2001
  
el conseller de Cultura i Educació,